Прагрэсіўная народная партыя

Прагрэсіўная народная партыя (, скар. FVP) — левалібэральная і буржуазна-дэмакратычная партыя Германіі, якая была створана 6 сакавіка 1910 года ў выніку зліцця Вольнадумнай народнай партыі, Вольнадумнага аб’яднання і Нямецкай народнай партыі. Членамі партыі ў асноўным з’яўляліся прадстаўнікі дробнай і сярэдняй буржуазіі.

ПНП складалася з мясцовых аддзяленняў (), па адным на выбарчую акругу. Вышэйшы орган — з’езд (), паміж з’ездамі — Цэнтральны камітэт (), выканаўчы орган — кіруючы камітэт ().

У 1912 годзе партыя заключыла з сацыял-дэмакратамі ўсёабдымнае пагадненне аб перабалаціроўцыReich, Karlheinz. Die liberalen Parteien in Deutschland 1918 bis 1933. — Osnabrück: Herausgeber Jungdemokraten — Landesverband Niedersachsen, 1979. — S. 13.. У тым жа годзе на выбарах у рэйхстаг партыя заваявала 42 мандаты (12,3 % галасоў).

Тады ж у зямлі Эльзас-Латарынгія была заснавана Эльзаская прагрэсіўная партыя, як мясцовая арганізацыя ПНП.

Народная прагрэсіўная партыя выступала за:

 Парламенцкую форму праўлення ў Германскай імперыі;
 Ліквідацыю прускага трохкласнага выбарчага права;
 Аддзяленне царквы ад дзяржавы;
 Раўнапраўе ўсіх грамадзян;
 Справядлівы падзел выбарчых акругаў.

Яе палітыка грунтавалася на прынцыпах ліберальнай эканомікі і прадстаўляла ў асноўным інтарэсы прамыслоўцаў-экспарцёраў, гандляроў, банкіраў і рамеснікаўСр.: Boldt, Hans. Deutsche Verfassungsgeschichte: Politische Strukturen und ihr Wandel, Band 2: Von 1806 bis zur Gegenwart. — München, 1990. — S. 382..

У 1918 годзе падчас Лістападаўскай рэвалюцыі партыя спыніла сваё існаванне, аб’яднаўшыся з левым крылом Нацыянал-ліберальнай партыі ў Нямецкую дэмакратычную партыю.

 Вядомыя члены партыі 
 Людвіг Квідэ
 Георг Кершэнштайнер
 Франц фон Ліст
 Тэадор Хойс

 Спасылкі 
 Die Fortschrittliche Volkspartei 1910—1918  

Катэгорыя:Ліберальныя партыі
Катэгорыя:Левацэнтрысцкія партыі
Катэгорыя:Палітычныя партыі Германскай імперыі